open-index/open-wikipedia-markdown huggingface dataset:
UNIX System III

**UNIX System III**, eller **System 3**, var en versjon av operativsystemet UNIX lansert av AT&Ts Unix Support Group (USG) i slutten av 1981. Systemet ble tilgjengelig utenfor utviklingsmiljøet i Bell Labs i 1982.

UNIX System III var en blanding av flere interne Unix-varianter hos AT&T: PWB/UNIX (Programmer's Work Bench) 2.0, sanntidssystemet UNIX/RT, CB UNIX, UNIX/TS 3.01 og UNIX/32V samt UNIX versjon 7. Det var at6ts første forsøk på å etablere UNIX som kommersielt produkt og etablere en standard for UNIX-baserte operativsystemer i markedet. System III kjørte på DEC PDP-11 og VAX datamaskiner.

System III introduserte nye egenskaper i UNIX – som navngitte pipes ('named pipes'), systemkallet og kommandoen uname og kjørekø. Det inneholdt også flere forbedringer av Unix versjon 7, utviklet utenfor Bell Labs. Viktige utvidelser introdusert i  Berkeley Software Distribution (BSD),  som C Shell (csh), nettverksstøtte og skjerm-redigering var imidlertid utelatt. 

AT&Ts tyngde i markedet og tydelige satsing på UNIX gjennom USG, gjorde at en rekke leverandører valgte å bruke System III som basis for egne kommersielle UNIX-systemer. Noen av disse var HP-UX fra Hewlett-Packard, IRIX fra Silicon Graphics, IS/3 fra Interactive Systems, PC-UX fra NEC, Venix fra VenturCom og Xenix fra Microsoft.

Operativsystemet ble kalt System III fordi hovedkomponentene var UNIX/TS 3.0.1 og CB UNIX 3, tidligere interne UNIX-versjoner ved Bell Labs. Produkt-dokumentasjonen refererer til systemet som **UNIX Release 3.0**, og det fantes aldri UNIX-versjoner som ble kalt System I eller System II. Forgjengeren til System III utenfor Bell Labs var UNIX Versjon 7.

Der kom heller ingen offisiell utgave av UNIX/TS 4.0, som naturlig ville ha blitt kalt System IV. System III ble derfor etterfulgt av UNIX System V, som var basert på UNIX/TS 5.0 og en rekke eksterne komponenter, blant annet fra BSD.

## Referanser
Unix-krigene

**Unix-krigene** er betegnelsen på en kamp mellom leverandører av operativsystemet Unix sent på 1980-tallet og tidlig på 1990-tallet om å definere en industristandard for Unix. 

Bell Laboratories skapte forsknings-Unix i 1969, og i 1979 ble UNIX versjon 7 lansert som den siste versjonen i denne rekken. I løpet av 1980-tallet var Computer Systems Research Group ved University of California, Berkeley den ledende ikke-kommersielle utvikler av Unix.

På midten av 1980-tallet var Berkeley Software Distribution (BSD) og Unix System V fra AT&T Corporation de ledende versjonene av Unix. Begge var videreutviklinger av Unix versjon 7, men hadde divergert betraktelig og var hovedmotstanderne i Unix-krigene.

Først ved etableringene av åpne standardorganisasjoner som Open Software Foundation i 1988, Common Open Software Environment (COSE) i 1993 og Open Group i 1996 opphørte disse stridighetene. COSE utviklet Single UNIX Specification som er den nåværende standarden for Unix.
Resakralisering

**Resakralisering** betyr at samfunnsområder som tidligere var sekularisert, igjen blir påvirket av religion, og motsatt en sekularisering. Dette er konsistent med Bergers definisjon av sekularisering som en fjerning av religiøs mening fra offentlig liv, eller privatisering. En annen definisjon av resakralisering er at økende separasjon av privat og offentlig sfære skaper grunnlag for privat (eller offentlig) sakralisering i et moderne samfunn, selv om samfunnet (eller personen) blir sekularisert.

## Eksterne lenker
* Some Metaphysical Principles Pertaining to Nature, en forelesning av Hossein Nasr
* The Rape of Nature, en artikkel av Philip Sherrard
Burkina Faso under VM i friidrett 1991

**[[Burkina Faso]]** deltok under VM i friidrett 1991 (utendørs) fra 23. august til 1. september 1991 i Tokyo i Japan.

## Resultater (ufullstendig)
### Menn
;Bane- og landeveisøvelser

## Referanser


## Eksterne lenker
* https://web.archive.org/web/20041212064309/http://www2.iaaf.org/results/past/WCH91/index.html
Salah (navn)

**Salah** er arabisk et mannsnavn som betyr «rettferdighet» eller «godhet». Navnet brukes også som etternavn.

## Etymologi
*Salah* (arabisk: ) betyr «rettferdighet» eller «godhet». Salah er også betegnelsen på de fem daglige rituelle tidebønnene i islam.

## Utbredelse
*Salah* er et vanlig mannsnavn i mange arabisktalende land.

|}

## Kjente personer med navnet
Personene i listen er ordnet kronologisk etter fødselsår.
*Salah Hissou (født 1972), marokkansk friidrettsutøver
*Salah Mejri (født 1986), tunisisk basketballspiller
*Mohamed Salah (født 1992), egyptisk fotballspiller
*Salah Abu Seif, egyptisk filmregissør
*Salah Nassar, irakisk-norsk forfatter
*Salah Hassan Al-Saadi, iraker-norsk designer og filmregissør

## Referanser


## Eksterne lenker
WebOS

**WebOS** er et linuxkjerne-basert operativsystem for smarte enheter som fjernsyn, smartur og tidligere også mobiltelefoner.

Operativsystemet ble lansert i januar 2009 av Palm, Inc. under navnet **Palm WebOS**. Da Hewlett Packard kjøpte opp selskapet i 2010, skiftet operativsystemet navn til **HP WebOS**. I 2011 besluttet HP å gjøre plattformen til åpen kildekode, og det skiftet da navn til **Open WebOS**. I 2013 ble systemet solgt til LG Electronics og skiftet navn til **LG WebOS** eller bare **WebOS**.

Ulike versjoner av WebOS har vært installert på flere former for utstyr, inkludert Palm Pre, Palm Pixi og HP Veer smarttelefoner, nettbrettet HP TouchPad, LG smart TV'er, inkludert LB870, LB730 og LED LB671, og smartur som LG Watch Urbane og Audi smartur.

## Referanser

## Eksterne lenker
*
Eloise

::*For Héloïse kjent fra fransk middelalder («Héloïse og Abélard»), se [[Héloïse d'Argenteuil]].* 

**Eloise** er et engelsk kvinnenavn med fransk og germansk opprinnelse. Navnet er i dag mest brukt i Frankrike.

## Etymologi
*Eloise* har opprinnelse i det gammelfranske navnet *Héloïse*, som antakelig er dannet av germanske *Helewidis*, med navneleddene *heil*, «frisk, sunn», og *wid*, «vid». *Helewis* var en eldre engelsk form av navnet.

## Utbredelse
Formen *Helewis* var vanlig i England i middelalderen, gikk siden ut av bruk. Formen *Eloise* ble tatt i bruk i England på 1800-tallet, men var ikke blant de mest bruke navnene.

*Eloise* er i dag mest brukt i Frankrike. Formen *Heloise* er mest brukt i Brasil og Peru.

|}

## Kjente personer med navnet
Personene i listen er ordnet kronologisk etter fødselsår.
*Héloïse d'Argenteuil (ca 1090 &ndash; 1164), fransk nonne og skribent
*Eloise Mumford (født 1986), amerikansk skuespiller
*Héloïse Letissier (født 1988), fransk sanger

## Referanser


## Eksterne lenker
Peder Gaarder

**Peder Krabbe Gaarder** (født 3. april 1814 i Alstahaug, død 5. august 1883 i Kristiania) var en norsk jurist som skrev om rettslære og var statsrevisor.

Han var sønn av Poul Frederik Gaarder (1778–1862) og Christine Helene Margrethe Heltzen (1780–1853). Faren var prest og moren var av slekten Heltzen. Farfaren derimot var fra Odalen. Oppvoksten var på Alstahaug prestegård, like ved Alstahaug kirke der Petter Dass hadde jobbet før en gang.

 Etter examen artium i 1831 tok han cand.jur. fra Det Kongelige Frederiks Universitet i Kristiania i året 1838. Noen jobber ble det, blant annet som sakfører på Helgeland i 1843, før han i 1848 ble overrettsprokurator i Christiania stiftamt.  På dette tidspunkt hadde han allerede rukket å utgi ei den gang kontroversiell bok om hvordan man tolker Norges Grunnlov.  Fra 1851 var han statsrevisor og gjorde omtrent det samme som Riksrevisjonen gjør i dag.  Fra 1882 til sin død i 1883 var han leder av riksrevisorkollegiet, det vil si riksrevisor.

I 1853 giftet han seg med Maren Sophie Caroline Gundersen (1830–79) og de fikk en rekke barn.
## Skrifter
* *Fortolkning over Grundloven og de øvrige Love, som danne Norges Riges offentlige Ret*, 1845.
** 
## Referanser
Isla Galeta

**Isla Galeta** (engelsk: *Galeta Island*) er ei øy ved Colón i Panama. Den huset tidligere et amerikansk militært anlegg.

Øya ligger i den tidligere Panamakanalsonen og ble benyttet av det amerikanske militære frem til 2002. Anlegget tilhørte Naval Security Group Activity (NSGA), men ble overtatt av den amerikanske hæren i 1995.

Det finnes (2015) en forskningsstasjon for Smithsonian Tropical Research Institute der.

## Referanser


## Eksterne lenker
* 
* Galeta Point Marine Laboratory
Fartsgrenser i Ungarn

**Fartsgrenser i Ungarn** er 50&nbsp;km/t innen tettbygd strøk og 90&nbsp;km/t utenfor tettbygd strøk, med mindre noe annet er skiltet.

På motorveier er fartsgrensen 130&nbsp;km/t, mens motortrafikkveier har fartsgrenser opp til 110&nbsp;km/t, med mindre noe annet er skiltet. Fartsgrensene gjelder både for personbiler og de fleste motorsykler, mens for busser, tyngre kjøretøy og kjøretøy med tilhengere, gjelder ytterligere fartsbegrensninger.

## Referanser
VKT

**VKT** har flere betydninger:

*Vestfold Kollektivtrafikk
*Vestviken Kollektivtrafikk
*Valtion Kivääritehdas
Amazon Tall Tower Observatory

**Amazon Tall Tower Observatory** eller **ATTO** er et vitenskapelig forskningstårn i regnskogen i Amazonas i Brasil. Tårnet er 325m høyt, noe som gjør det til Sør-Amerikas høyeste bygg. 

Hensikten med tårnet er å undersøke klimaet i regnskogen ved å gjøre målinger av atmosfærens ulike parametre og innhold av aereosoler. ATTO er et samarbeidsprosjekt mellom Max Planck-insituttet i Tyskland og Universitetet i Amazonas i Manaus i Brasil. Prosjektet startet i 2009, tårnet ble påbegynt i 2014 og sto ferdig i 2015.

## Referanser
Bartolomeus (navn)

**Bartolomeus** er et sjeldent nordisk mannsnavn med arameisk opprinnelse. Bartolomeus er en av apostlene i Bibelen.

## Etymologi
*Bartolomeus* er et nordisk navn som via latinske *Bartolomaeus* og greske *Bartholomaios* (gresk: Βαρθολομαιος), har opprinnelse i det arameiske navnet *Bar-Tôlmay*. Det første navneleddet, *Bar-*, betyr «sønn av». Det andre navneleddet har flere forklaringer. Det kan være:
*dannet av arameiske *tôlmay*, «furer, plogfurer».
*dannet av hebraiske *talmay* (hebraisk: תַּלְמַי), «furet, med lange furer, rik på furer» eller «dristig»
*dannet av greske *ptolemaios*, «krigersk».

## Utbredelse
Formen *Bartholomeus* er kjent i Sverige fra 1346. Kortformen *Bartel* er kjent i Sverige fra 1556. Formen *Bartolomeus* var i Sverige mest brukt i 1910-årene.

*Bartholomew* var et vanlig navn i England fra 1400-tallet til 1700-tallet.

*Bartolomeus* og relaterte navn har navnedag i flere land, oftest på datoen for Barsok, 24. august:

*Bartolomeus* er i dag et sjeldent navn. Det er allikevel utbredt i formene *Bart*, *Bartal*, *Bartolo*, *Bartosz*, *Jernej* og *Bertalan*.

|}

## Kjente personer med navnet
Personene i listen er ordnet kronologisk etter fødselsår.
*Apostelen Bartolomeus (1. århundre), en av Jesu tolv disipler i Det nye testamente i Bibelen
*Bartholomeus Anglicus, (1200-tallet), engelsk fransiskanermunk
*Bartolomeus Rummelhoff (1758&ndash;1839), norsk generalveimester

## Referanser


## Eksterne lenker
Eliteserien i håndball for menn 2015/16

**Eliteserien i håndball for menn 2015/16** var den 50. sesongen av den norske eliteserien i herrehåndball, og den andre sesongen som gikk under navnet **Grundigligaen**.

Ligaen består av de 9 beste lagene fra Grundigligaen 2014/15, de to beste lagene fra 1. divisjon 2014/15 samt vinneren av Kvalifisering til Grundigligaen. Sesongen startet 2. september 2015, og avsluttes 16. mars 2016. Regjerende mester er , og de nyopprykkede lagene er  og .

De to nederste lagene rykker ned til 1. divisjon 2016/17, mens nummer 10 spiller kvalifisering mot laget på tredjeplass i 1. divisjon om å beholde plassen.

## Tabellen

## Referanser
Bærekraftig grafisk design

**Bærekraftig grafisk design** er grafisk design basert på bærekraftige prinsipper. Den tar i hensyn de miljømessige kostnadene av grafisk design (som emballasje og innpakning, trykt materiale, publikasjoner og mer) igjennom en tenkt levetid som inkluderer: råmaterialer, ressurshåndtering, produksjonsprosess, transport, bruk og avfallshåndtering.

Grafisk designere som arbeider med bærekraftige teknikker, bruker teknikker, prosesser og materialer som tar sikte på å hjelpe til å redusere de  skadelige miljømessige, sosiale og økonomiske aspekter av designet, også kjent som Trippel bunnlinje Markedsføring.

Når designet baseres på bærekraftige prinsipper, kan en designer ta hensyn til faktorer som:
* Reduksjon av mengden materiale til produksjon
* Bruk av papir og annet materiale laget av resirkulerte materialer
* Trykk med blekk av lav VOC-grad eller alternative trykkemetoder
* Produksjonsmetoder som krever minst transport og ressurser
* Leverandører som bruker fornybar energi
* Sluttproduktet kan ha flere funksjoner
* Sluttproduktet er resirkulerbart eller nedbrytbart
* Erstatte sluttproduktet med digitale istedenfor trykte formater. 
* Korte produktserier for å reduserre antall sluttprodukter produsert og lagret.
* Leverandører som selger produkter sertifisert av en statlig og/eller tredjeparts sertifiseringsorganisasjon.

## Eksterne lenker
* AIGA Center For Sustainable Design 
* Changing the Change - Torino, Italy : 2008 Conference seeks to discuss redirecting change toward a sustainable future.
* Society of Graphic Designers of Canada, Sustainable Design The definition of sustainable design along with the *Sustainable Design Values and Principles* that GDC members follow.
* Sustainable Graphic Design : Tools, Systems and Strategies for Innovative Print Design.
Montages

**Montages** er en norsk filmmagasin på nett. Det ble lansert av Eirik Smidesang Slåen, Karsten Meinich, Martin Sivertsen og John Einar Hagen 1. april 2009. Nettstedet ble hovedsakelig lansert for å skrive lengre omtaler, analyser og andre artikler om relevante filmer.

Filmartiklene til Montages er enten en analyse, en omtale, en *Coup de Cœur*, eller som en del av podcasten «Filmfrelst». Coup de Cœur er en spalte som skal gi leserne lyst til å se filmen, eller å se den på nytt. Filmfrelst er omtaler av filmer på lydopptak. Med unntak av disse har nettsiden også topplister, nyheter og blogger.

## Filmfrelst
Podcasten «Filmfrelst» er som regel bygget opp rundt et panel med filmkjennere, en episode har vanligvis diskusjoner rundt en ny kinofilm, et tilbakeblikk på en regissør eller et spesifikt filmår eller lignende. Filmfrelst har blant annet gjort seg bemerket med sine lange liste-episoder, spesielt med en som var over 30 timer lang med navnet *90-tallets 100 beste filmer* (delt opp i fire episoder).

## Referanser


## Eksterne lenker
* Montages.no
* Filmfrelst
* Montages: International Edition
1. divisjon håndball for menn 2015/16

**[[1. divisjon håndball for menn]] 2015/16** var det nest øverste nivået i norsk herrehåndball 2015/16-sesongen.

Ligaen bestod av de tre beste lagene fra 2. divisjon 2014/15, lagene som endte på 4. til 9.-plass i 1. divisjon 2014/15, de to svakeste lagene fra Grundigligaen 2014/15, samt taperen av kvalifiseringen til Grundigligaen. Sesongen startet 13. september 2015, og ble avsluttet 3. april 2016.

 og  var de nye lagene fra Grundigligaen, mens de nyopprykkede lagene var ,  og .

De to beste lagene rykket opp til Grundigligaen 2016/17, mens tredjeplassen fikk sjansen til å spille kvalifisering mot laget på 10.-plass i Grundigligaen 2015/16. De tre nederste lagene rykket ned til 2. divisjon 2016/17.

## Tabellen

## Referanser
107%-regelen

**107%-regelen** er en kvalifiseringsregel innen Formel 1 som har til hensikt å luke ut de førerne som ikke er tilstrekkelig raske. En fører må sette en tid i kvalifiseringen som er innenfor 107% av den raskeste kvalifiseringstiden, ellers vil vedkommende ikke få delta i løpet.

## Historie
Etter den opprinnelige kvalifiseringsregelen for Formel 1 fikk maksimalt 26 biler delta i et løp, og de som kvalifiserte seg på plass 27 og oppover fikk ikke delta. 

FIA innførte 107%-regelen til -sesongen for å få et mer jevnbyrdig startfelt. Regelen innebar at en førers kvaltid ikke fikk overstige 107 prosent av den raskeste kvalførerens tid. Regelen fikk resultat allerede den første gangen den anvendt, i Australias Grand Prix 1996, hvor Luca Badoer og Andrea Montermini, som begge kjørte for Forti-Ford, ikke lyktes å sette kvaltider innenfor grensen.

Regelen ble imidlertid avskaffet i , da Formel 1 innførte en ny kvalifiseringsmetode. Selv om den ikke lenger ble brukt i Formel 1 så ble en lignende regel fortsatt brukt i enkelte andre motorsportklasser. 107%-regelen ble gjeninnført i Formel 1 til -sesongen, med mindre justeringer som følge av den endrede kvalifiseringsmetoden.

## Referanser
Prijedor

**Prijedor** (serbisk: Приједор) er en by og kommune i Republika Srpska i Bosnia-Hercegovina.

## Geografi
Den nordlige del av kommunen omfattes for en stor del av Kozarafjellene og nasjonalparken med samme navn. I sør finnes landskapsområder på Prijedorsletta (*Prijedorsko polje*). Byen Prijedor ligger ved elven Sana.

Kommunen har til sammen 71 landsbyer og bosetninger: 

Ališići, Babići, Bistrica, Bišćani, Božići, Brđani, Brezičani, Briševo, Busnovi, Cikote, Crna Dolina, Čarakovo, Čejreci, Čirkin Polje, Ćela, Dera, Donja Dragotinja, Donja Ravska, Donji Garevci, Donji Orlovci, Donji Volar, Gaćani, Gomjenica, Gornja Dragotinja, Gornja Jutrogošta, Gornja Puharska, Gornja Ravska, Gornji Garevci, Gornji Jelovac, Gornji Orlovci, Gornji Volar, Gradina, Hambarine, Hrnići, Jaruge, Jelićka, Jugovci, Kalajevo, Kamičani(Romine), Kevljani, Kozarac(Romsko selo), Kozaruša, Krivaja, Lamovita, Ljeskare, Ljubija, Malo Palančište, Marićka, Marini, Miljakovci, Miska Glava, Niševići, Ništavci, Omarska, Orlovača, Pejići, Petrov Gaj, Prijedor, Rakelići, Rakovčani, Raljaš, Rasavci, Rizvanovići, Saničani, Šurkovac, Tisova, Tomašica, Trnopolje, Veliko Palančište, Zecovi und Žune.

## Prijedor-massakren
Prijedor har gitt navnet til Prijedor-massakren, en såkalt etnisk rensing som foregikk under Bosnia-krigen, og som ble utført av serbiske tropper mot den muslimske og kroatiske befolkning. Det fantes fangeleirer i Omarska, Keraterm og Trnopolje. I området rundt byen Prijedor ble ca. 3 300 kroater og bosnjaker myrdet.

## Referanser


## Eksterne lenker
*
Giving It Up for Your Love

***Giving It Up for Your Love*** er en sang skrevet av Jerry Lynn Williams som ble spilt inn og gitt ut på singel med Delbert McClinton i 1980.

Tina Turner spilte sangen live på sine show på begynnelsen av 80-tallet og et av disse opptakene er å finne på videoen *[[Tina Turner Live - Nice 'N' Rough]]*.
Ichneutinae

* se systematisk inndeling

**Ichneutinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Små til middelsstore (1,2-8 millimeter) snyltevepser.

## Levevis
De er parasitoider som utvikler seg enkeltvis i larver av plantevepser og sommerfugler.

## Utbredelse
Gruppen er utbredt i alle verdensdeler, men de fleste slektene er neotropiske.

## Systematisk inndeling / europeiske arter
Inndelingen følger 

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Ichneutinae Förster, 1862 med 3 arter i Norge :
****** slekten *[[Colemanus]]* Fisher, Tucker & Sharkey, 2015 - fossil slekt fra eocen
****** slekten *[[Hebichneutes]]* Sharkey & Wharton, 1994
****** slekten *[[Helconichia]]* Sharkey & Wharton, 1994
****** slekten *[[Ichneutes]]* Nees, 1814 - i Norge:
******* *[[Ichneutes facialis]]* Thomson, 1895
******* *[[Ichneutes reunitor]]* Nees, 1816
****** slekten *[[Lispixys]]* Mason, 1969
****** slekten *[[Masonbeckia]]* Sharkey & Wharton, 1994
****** slekten *[[Muesonia]]* Sharkey & Wharton, 1994
****** slekten *[[Oligoneurus]]* Szepligeti, 1902
****** slekten *[[Paroligoneurus]]* Muesebeck, 1931
****** slekten *[[Proterops]]* Wesmaël, 1835 - i Norge:
******* *[[Proterops nigripennis]]* Wesmaël, 1835
****** slekten *[[Pseudichneutes]]* Belokobylskij, 1996

## Referanser


## Kilder
* Tree of Life Braconidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Ichneutinae of the Afrotropical Region

## Eksterne lenker
*
Madeline Hills

**Madeline Heiner** (født 15. mai 1987) er en australsk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 5 000 meter.

## Referanser

## Eksterne lenker
*
Le Freak

**«Le Freak»** er en sang skrevet av Bernard Edwards og Nile Rodgers som ble spilt inn og gitt ut på singel med Chic i 1978. Sangen ble også gitt ut på albumet *C'est Chic* senere samme år.

Tina Turner spilte sangen live på sine show på slutten av 70-tallet og et av disse opptakene er å finne på videoen *[[At the Apollo]]*.

## Eksterne lenker
*
Det egentlige Kina

**Det egentlige Kina** eller **Indre Kina** er et vestlig begrep for den historiske østre kjerne i den kulturgeografiske regionen Kina, ofte videre oppdelt i Sør-Kina og Nord-Kina med Huaifloden og Qinlingfjellene som avgrensningene mellom nord og sør.

Det finnes ingen alment vedtatt grense for dette område. Det kan defineres som det område som de hankinesiske keiserdømmer vanligvis behersket, som det område hanbefolkningen hovedsakelig bebor, eller som de områder som domineres av ikke-hankinesiske folk og kulturer: Xinjiang, Indre Mongolia, Tibet (med Qinghai og vestlige fjelltrakter i dagens Sichuan), tidligere vanligvis Mandsjuria, men i dag kanskje snarere Taiwan, Hongkong og Macao. Den vanligste definisjon på det egentlige Kina går tilbake på de atten provinser som utgjorde Kina under Ming-dynastiet og siden ble kjernen i Qingimperiet etter 1644.

Uttrykket *det egentlige Kina* kan blant historikere med fokus på Kinas tidlige historie forstås som den hankinesiske oldtidskulturens vugge, det vil si traktene på og rundt den nordkinesiske slette og de tettest tilliggende høydedrag og områder som for eksempel Weidalen i vest. Verken Sichuanbekkenet eller de lave fjellområder i østtre Shandong, eller områdene nær eller sør for Yangzi, er med i denne snevrere avgrensning.    

Men vanligvis synonymt har man forstått uttrykket **18 provinser**, som sikter til et betydelig større område: Et kinesisk kjerneområde fra mer moderne tider, gitt av administrative ennheter som fant sin noelunde nåværende form og utstrekning ved utgangen av 1700-tallet. Det dreier seg (med Zhili som unntak) da om de følgende (moderne) provinser:
* Anhui, Fujian, Gansu, Guangdong (med Hainan, Macao og Hongkong), Guangxi, Guizhou, Hubei, Henan, Hunan, Jiangsu (med Shanghai), Jiangxi, Shanxi, Shaanxi, Shandong, Sichuan (med Chongqing), Yunnan, Zhejiang, Zhili (forminsket i 1928 til Hebei, og innbefattet Beijing og Tianjin).

I Folkerepublikken Kina i dag anvendes ikke begrepet.

## Litteratur
* William C. Kirby: «When Did China Become China: Thoughts on the Twentieth Century.» i *The Teleology of the Modern Nation-State: Japan and China*, edited by Joshua A. Fogel, 105-14. Philadelphia: University of Pennsylvania Press, 2005.  9518247
*
*
* Du Halde, Jean-Baptiste (1736). *The General History of China. Containing a geographical, historical, chronological, political and physical description of the empire of China, Chinese-Tartary, Corea and Thibet...*, London: J. Watts.
* Grosier, Jean-Baptiste (1788). *A General Description of China. Containing the topography of the fifteen provinces which compose this vast empire, that of Tartary, the isles, and other tributary countries...*, London: G.G.J. and J. Robinson.
* Darby, William (1827). *Darby's Universal Gazetteer, or, A New Geographical Dictionary. ... Illustrated by a ... Map of the United States* (p.&nbsp;154),. Philadelphia: Bennett and Walton.
*
*
*
*
*
*
* 

## Referanser
Senbere Teferi

**Senbere Teferi** (født 3. mai 1995) er en etiopisk friidrettsutøver som konkurrerer i langdistanseløp. Hun representerte landet sitt i VM i friidrett 2015 i Beijing, der hun tok sølv på 5 000 meter.

## Referanser

## Eksterne lenker
*
Irene Chepet Cheptai

**Irene Chepet Cheptai** (født 4. februar 1992) er en kenyansk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 7 på 5 000 meter.

I 2021 representerte hun Kenya på øvelsen meter under Sommer-OL 2020 arrangert i Tokyo, og kom på 6. plass.

## Referanser

## Eksterne lenker
*
Exothecinae

* se systematisk inndeling

**Exothecinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Ganske små snyltevepser (1,2-3,5 millimeter), mørke og forholdsvis slankbygde med rundede vinger.

## Levevis
De er parasitoider som snylter på larver av biller eller sommerfugler med et skjult levesett, noen få angriper også plantevepser.

## Systematisk inndeling / europeiske arter

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Exothecinae med 3 arter i Norge :
****** slekten *[[Afrotritermus]]* Belokobylskij, 1995
****** slekten *[[Aulosaphanes]]* Belokobylskij, 2004
****** slekten *[[Colastes]]* Haliday, 1833 - i Norge:
******* *[[Colastes braconius]]* Haliday, 1833
******* *[[Colastes incertus]]* (Wesmael, 1838)
******* *[[Colastes lapponicus]]* (Thomson, 1892)
****** slekten *[[Pambolus]]*
****** slekten *[[Pseudophanomeris]]* Belokobylskij, 1984
****** slekten *[[Rhysipolis]]*
****** slekten *[[Shawiana]]* van Achterberg, 1983
****** slekten *[[Tritermus]]* van Achterberg, 1982
****** slekten *[[Xenarcha]]* Förster, 1862

## Referanser


## Kilder
* Tree of Life Braconidae
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Exothecinae of the Afrotropical Region
* Bildegalleri over nordamerikanske arter
* Bildegalleri

## Eksterne lenker
*
Shay Cullen

**Shay Cullen** (født 27. mars 1943 i Dublin) er en irsk katolsk misjonsprest på Filippinene. Han tilhører kongregasjonen Missionary Society of St. Columban, og er grunnlegger av PREDA Foundation. 

## Liv og virke
Han ble utdannet nær hjemstedet ved Harold's Boys and the Presentation Brothers i Glasthule, og ved CBC Monkstown Park. Han ble i 1969 sendt som misjobær til Filippinene, og begynte samme år i tjeneste i Olongapo i umiddelbar nærhet til den amerikanske flåtebasen Subic Bay, der hanm kom i kontakt med nøden og utnyttelsen knyttet til sex-handelenm der.

Han grunnla PREDA i 1974 sammen med Alex Corpus Hermoso og Merly Ramirez. Organisasjonen tar sikte på å verne om menneskerettigheter på Filippinene, især kvinner og barn i faresonen for seksualovergrep.

## Referanser
Ayuko Suzuki

**Ayuko Suzuki** (født 8. oktober 1991) er en japansk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 9 på 5 000 meter.

Hun representerte landet sitt under Sommer-OL 2020 i Tokyo, der hun ble nummer 19 i maratonløpet. 

## Referanser

## Eksterne lenker
*
Tadsjikistan under VM i friidrett 1993

**[[Tadsjikistan]]** deltok i VM i friidrett 1993 (utendørs) fra 13. til 22. august 1993 i Stuttgart i Tyskland.

## Medaljevinnere

## Eksterne lenker
* https://web.archive.org/web/20041212065450/http://www2.iaaf.org/results/past/WCH93/index.html
Bahamas under VM i friidrett 1997

**[[Bahamas]]** deltok under VM i friidrett 1997 (utendørs) fra 1. til 10. august 1997 i Athen i Hellas, og tok en medalje under mesterskapet.

## Medaljevinnere

## Eksterne lenker
* https://web.archive.org/web/20041212065020/http://www2.iaaf.org/results/past/WCH97/index.html
Charmontinae

* se systematisk inndeling

**Charmontinae** er en gruppe som hører til familien Braconidae blant parasittvepsene og er en familie i ordenen vepser. 
 
## Utseende
Små, spinkle, mørke snyltevepser. Hunnene har et langt eggleggingsrør.

## Levevis
De er parasitoider som snylter på larver av sommerfugler med et skjult levevis inne i planter.

## Systematisk inndeling / europeiske arter
Dette er en av de mer artsfattige undergruppene av Braconidae, med bare ni kjente arter. I tillegg til de nålevende er det beskrevet én fossil art.

* ordenen vepser, Hymenoptera
** gruppen stilkvepser, Apocrita 
*** gruppen Ichneumonoidea
**** familien Braconidae
***** underfamilien Charmontinae van Achterberg, 1979 med 2 arter i Norge :
****** slekten *[[Charmon]]* Haliday, 1833
******* *[[Charmon cruentatus]]* Haliday, 1833
******* *[[Charmon extensor]]* (Linnaeus, 1758) - svært vidt utbredt, kosmopolittisk
****** slekten *[[Charmontia]]* van Achterberg, 1979
****** slekten *[[Palaeocharmon]]* Belokobylskij, Nel, Waller & De Ploeg, 2010 - én fossil art fra eocen

## Referanser


## Kilder
* Tree of Life Braconidae 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* Charmontinae of the Afrotropical Region

## Eksterne lenker
*
Jean-Baptiste Grosier

**Jean-Baptiste Grosier** (født 17. mars 1743 i Saint-Omer i Frankrike, død 8. desember 1823 i Paris) var en fransk katolsk prest som i 1788 publiserte verket *General Description of China*. Han var dessuten litteratur- og kunstkritiker, utdannet av jesuittene. Han var også en periode medlem av jesuittordenen, men ble vanlig sektlarpresi i samband med ordenens oppløsning i Frankrike.

## Verker
* *De la Chine: ou Description générale de cet empire, rédigée d'après les mémoires de la mission de Pé-Kin* Jean-Baptiste Grosier

## Referanser
Norges tekniske vitenskapsakademis ærespris

**NTVAs Ærespris for banebrytende teknologi** er en årlig forsknings- og innovasjonspris som siden 2008 har vært uttdelt av Norges Tekniske Vitenskapsakademi. Prisen deles ut til «person som er bosatt i Norge og som på en fremragende måte har utviklet ny teknologi til beste for det norske samfunn og utviklingen av norsk næringsliv» eller for «for grunnforskning som har ledet til ny teknologi til beste for det norske samfunn og utviklingen av norsk næringsliv.»

## Prismottagere
*2008: Yngvar Gundro Lundh for sin deltakelse i utviklingen av internett.
*2009: Knut Bjørlykke for hans forskning innen sedimentologi og petroleumsgeologi.
*2010: Arne Smedal og Kåre Syversen for utvikling og kommersialisering av to ulike norske marintekniske konstruksjoner.
*2011: Kjell Arne Ingebrigtsen, Bjørn Angelsen og Kjell Kristoffersen for bidrag til å bygge opp et industrielt miljø for bruk av ultralyd i medisinsk bildebehandling.
*2012: Jon Gjedebo for utvikling og kommersialisering av det automatiserte boresystemet Cyberbase som er blitt standard for boreindustrien i Norge og for den globale offshore olje- og gassindustrien.
*2013: Hans Christen Rønnevik for sin rolle i utviklingen av en ny modell for leting etter olje- og gassleting som blant annet har førte til funnet av Johan Sverdrup-feltet
*2014: Arne Halaas for innovasjoner innen søketeknologi
*2015: Trond Ø. Jørgensen for teknologi som har drastisk redusert behovet for bruk av antibiotika i fiskeoppdrett.
*2016: Tore Lærdal for sin rolle som drivkraft og inspirator for teknologisk utvikling innen faget akuttmedisin […].
*2017: Prisen ble ikke utdelt dette året.
*2018: Finn Gunnar Nielsen «for hans banebrytende forskning på og utvikling av fornybar energi, spesielt innenfor flytende vindturbiner  […]».
*2019: Erling Hammer. For hans bidrag til utvikling av kunnskap og verdiskaping om flerfase-måleteknologi
*2020: Gerd Kjølle sjefforsker SINTEF Energi fikk prisen for hennes bidrag innen forsyningssikkerhet og pålitelighet i elkraftnettet.
*2021: Jan Chr. Opsahl, Bengt Thuresson og Ralph Høibakk «for deres målrettede arbeid med å revitalisere Tandberg AS, fra en gryende start i 1988 til å bli et selskap med global, industriell dominans innen produkter og systemer for videomøter […]».

## Referanser


## Eksterne lenker
*
MFK Skalica

**MFK Skalica** (fullt navn på slovakisk: *Mestský futbalový klub Skalica*) er en slovakisk fotballklubb fra Skalica, som spiller i Fortuna Liga. Fotballklubben ble stiftet i år 1920. Klubben ble først stiftet under navnet ŠK Skalica (Skalica fotballforbund).

## Historiske navn

## Kjente spillere

* Ľuboš Hajdúch
* Ivan Lietava 
* Roman Konečný
* Peter Mazan
*Michal Gašparík 

## Meritter
* **[[2. Slovenská Futbalová Liga|Slovakisk andredivisjon]]**
** *Andreplass (1):* 2014–15 (Opprykk)
* **[[Slovenský Pohár|Slovakisk cup]]**
** *Andreplass (1):* 2016-17 (Tapte finalen 0-3 for ŠK Slovan Bratislava)

## Trenere
*Oppdatert 9. september 2015*

*  Štefan Horný  (2012 - juni 2015)
*  František Šturma  (juli 2015 - )

## Skalicaspillere med flest landskamper
*Oppdatert 9. september 2015*

* Ľuboš Hajdúch  - 5 kamper,  0 mål  
* Pavol Majerník  - 1 kamper, 0 mål  

## Referanser


## Eksterne lenker
* 
* – www.worldfootball.net(engelsk)
* – www.uefa.com(engelsk)
Almaz Ayana

**Almaz Ayana** (født 21. november 1991) er en etiopisk friidrettsutøver som konkurrerer i langdistanseløp. Hun har 1 OL-gull, 2 VM-gull, 1 VM-sølv, 1 OL-bronse og 1 VM-bronse.

I sommer-OL 2016 i Rio slo hun Wang Junxias verdensrekord fra 1993, da hun løp inn på 29.17,45 og vant 10&thinsp;000 meter. På 5&thinsp;000 meter har hun verdens nest beste tid (etter Tirunesh Dibaba).

## Referanser


## Eksterne lenker
*
Brenda Flores

**Brenda Flores** (født 1991) er en meksikansk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 14 på 10 000 meter.

I 2020 kom hun på 24. plass på kvinnenes halvmaraton under VM i halvmaraton 2020 i Gdynia, Polen.

## Referanser

## Eksterne lenker
*
Louis Maimbourg

**Louis Maimbourg** (latin: *Ludovicus Mamburgus* født 10. januar 1610 i Nancy i Frankrike, død 13. august 1686 i Paris) var en fransk katolsk prest tilhørende jesuittordenen og historiker.

## Liv og virke
Maimbourg trådte inn i jesuittordenen som sekstenåring. Han ble sendt til studier i Roma og ble deretter mester i klassiske fag ved jesuitterkollegiet i  Rouen. Han egnet deg deretter til prekenkusten, men hans forkynnerinnsats hadde bare moderat fremgang. Etter å ha tatt del i noen mindre kontroverser vkkastet han seg med stor energi inn den strid som hadde oppstått vedrørende de gallikanske friheter; for sitt *Traité historique de l'établissement et des prérogatives de l'Eglise de Rome et de ses évêques* (1682) ble han på befaling fra pave Innocens XI utelukket fra jesuittordenen, men belønnet av kong Ludvig XIV ved å bli gitt residens ved abbediet St. Victor i Paris og gitt en kongelig pensjon.

Hans etterlot seg mange fremfor alt historiske verker, blant annet om arianismen, ikonoklasmen, det store skisma av 1054, lutherdommen, kalvinismen og pontifikatene til pavene Leo I og Gregor I; de er rene kompilasjoner, skjønt skrevet i livlig og attraktiv stil var de både unøyaktige og upålitelige.

## Hovedverker

**La Méthode pacifique pour ramener sans dispute les protestans à la vraie foy sur le point de l’Eucharistie* (1670)
**Traité de la vraie parole de Dieu, pour réunir toutes les sociétez chrétiennes dans la créance catholique* (1671)
**Sermons pour le caresme, ou toutes les parties de chaque Évangile sont comprises et rapportées à un point principal* (1672)
**Histoire de l’arianisme depuis sa naissance jusqu’à sa fin, avec l’origine et le progrès de l’hérésie des sociniens* (1673)
**Traité de la vraie Église de Jésus-Christ, pour ramener les enfans égarez à leur mère* (1674)
**Histoire de l’hérésie des iconoclastes et de la translation de l’Empire aux Français* (1674)
**Histoire des croisades pour la délivrance de la Terre-Sainte* (1675-76)
**Histoire du schisme des Grecs* (1677)
**Histoire du grand schisme d’Occident* (1678)
**Histoire de la décadence de l’Empire après Charlemagne et des différends des Empereurs avec les papes au sujet des investitures et de l’indépendance* (1679)
**Histoire du Luthéranisme* (1680)
**Histoire du Calvinisme* (1682)
**Histoire de la Ligue* (1683 première édition, deuxième édition la même année)
**Traité historique de l’établissement et des prérogatives de l’Église de Rome et de ses évesques* (1685)
**Histoire du pontificat de S. Grégoire-le-Grand* (1686)
**Histoire du pontificat de saint Léon-le-Grand* (1687)

## Referanser


## Eksterne lenker
* ''The History of the League'' 1684 by Louis Maimbourg, translated by John Dryden
* ''The History of Arianism'' translated (1728) Vol 1
* ''The History of Arianism'' translated (1728) Vol2
* Louis Maimbourg in the Historical Archives of the Pontifical Gregorian University
Tadsjikistan under VM i friidrett 1995

**[[Tadsjikistan]]** deltok under VM i friidrett 1995 (utendørs) fra 5. til  13. august 1995 i Göteborg i Sverige.

## Medaljevinnere

## Resultater (ufullstendig)
### Menn
;Bane- og landeveisøvelser

## Eksterne lenker
* Resultater sleggekast
* https://web.archive.org/web/20041212070800/http://www2.iaaf.org/results/past/WCH95/index.html
Natasha Wodak

**Natasha Wodak** (født 17. desember 1981) er en canadisk friidrettsutøver som konkurrerer i langdistanseløp. Hun representerte landet sitt under VM i friidrett 2015 i Beijing, der hun ble nummer 23 på 10 000 meter.

Hun representerte landet sitt under Sommer-OL 2020 i Tokyo, der hun ble nummer 13 i maratonløpet. 

## Referanser

## Eksterne lenker
*
Antoine Gaubil

**Antoine Gaubil** (1689–1759) var en fransk katolsk prest og kinamisjonær tilhørende jesuittordenen. Han gjorde seg bemerket som vitenskapshistoriker og astronom.

## Liv og virke
Gaubil trådte 13. september 1704 inn i jesuittordenen. Ordenen sendte ham til Kina i 1722, der han kom til Peking 26. juni 1722. Han bodde så frem til sin død i Peking. Som etterfølger av pater Dominique Parrenin ledet han en skole som underviste mandsjukinesere i latin, som den gang gjaldt for å være diplomatiets språk i kontakten med Russland. 

Han gikk på 1700-tallet for å være de franske kinajesuitters beste astronom og historiker. Gaubil korresponderte med franske vitenskapsmenn som astronomen Joseph-Nicolas Delisle og offentliggjorde i Paris bøker om kinesisk astronomihistorie og oversettelser av kinesiske historiske kilder. Blant de siste var Djengis Khans historie (1739), *[[Shujing]]* (Shoo-king, 1770) og deler av Tang-dynastiets annaler. 

Han etterlot seg mange manuskripter som senere havnet dels i Pariserobservatoriet og i marinedepotet, og dels i British Museum, og som i deler ble utgitt på 1800-tallet.

Av tre bind i manuskript tidligere bevart i École Sainte-Geneviève i Paris ble publisert *Situation de Holin en Tartarie* (T'oung Pao, mars 1893) og *Situation du Japon et de la Corée* (T'oung Pao, mars 1898).

Abel Rémusat skrev i *[[Nouveaux Mélanges Asiatiques]]* (II, s.&nbsp;289), om Gaubil:

:«Mer produktiv enn Parennin og Gerbillon, mindre systematisk enn Prémare og Foucquet, mer samvittighetsfull enn Amiot, mindre lettsinnet og entusiastisk enn Cibot, behandlet han med grundighet, vitenskapelighet og kritisk blitt ethvert spørsmål han tok for seg.»

I 1739 ble han æresmedlem av det russiske vitenskapsakademi i St. Petersburg.

Hans kinesiske navn var Sun Kiun-yung.

## Skrifter i utvalg
*«Traité de l'Astronomie Chinoise», i Étienne Souciet (utg.) *Observations mathématiques*, Paris, 1729–1732
**Traité de la Chronologie Chinoise*, Paris, 1814
*Renée Simon (utg.): *Le P. Antoine Gaubil S.J. Correspondance de Pékin, 1722-1759*, 1970 (med biografi ved Joseph Dehergne, SJ)

## Se også
* Liste over kinamisjonærer tilhørende jesuittordenen 

## Referanser


## Litteratur
*Joseph Dehergne: «Le Père Gaubil et ses correspondants (1689-1759)», i *Bulletin de l'Université l'Aurore*, 3. serie, Band 5, 1944, s. 354–392
*Joseph Dehergne: «Gaubil: historien de l'astronomie chinoise», i *Bulletin de l'Université l'Aurore*, 3. serie, Bind 6, 1945, s. 168–227

## Eksterne lenker
* 
* Gaubil i Catholic Encyclopedia 1913
Legefirtann

**Legefirtann** (*Teucrium chamaedrys*) er en halvbusk i leppeblomstfamilien.

Den har tuet vekst med jordstengel og blir 10–30&nbsp;cm høy. Stengelen er håret og forvedet ved basis. Bladene er blankt grønne på oversiden og mørkegrønne under. Blomstene sitter i et ensidig, endestilt aks med blader innimellom; de er lyst eller mørkt purpurfarget og 15–25&nbsp;mm lange. Planten vokser på tørre steder, kratt og åpen skog, helst på kalkgrunn. Arten er utbredt i hele middelhavsområdet unntatt Kreta og Kypros. Den finnes nordover til Nederland, Tyskland og Polen og østover til Kaukasia og Iran. 

Legefirtann har blitt brukt som feberdempende middel. Den blir også plantet som prydplante. 

## Litteratur
* 
* 
* 
* 

## Eksterne lenker
*
Joseph-Nicolas Delisle

**Joseph-Nicolas Delisle** (født 4. april 1688 i Paris, død 11. september 1768 samme sted) var en fransk astronom og geograf.

Delisle ble medlem av det franske vitenskapsakademi i 1714 og var direktør for St. Petersburgs observatorium 1725-47.

Han var bror til Guillaume Delisle.

## Referanser


## Litteratur
* Charles Coulston Gillispie (utg.): *Dictionary of Scientific Biography.* bind 4: *Richard Dedekind – Firmicus Maternus.* Scribner, New York NY 1971, ISBN 0-684-10115-7, s. 22–25.

## Eksterne lenker
*
Denis Pétau

**Dionysius Petavius**, egentlig **Denis Pétau** (født 21. august 1583 i Orléans i Frankrike, død 11. desember 1652 i Paris), var en fransk teolog.

Petavius var prest og jesuitt, og professor i dogmatikk i Paris i årene 1621-44. Hans fremste arbeid, *Opus de theologicis dogmatibus* (5 bind, 1644-50), gav ham hedersnavnet «dogmehistoriens far».

## Liv og virke
### Bakgrunn
Pétau hadde sin grunnutdannelse i hjembyen Orléans. Han fortsatte ved universitet if Paris, der han tok mastergraden, ikke i latin, men i gresk. Etter dette studerte han teologi ved Sorbonne. 

### Lærer, forsker
Etter råd fra Nicolas Ysambert søkte og fikk han lærestolen i filosofi i Bourges. I Paris ble han venn med Isaac Casaubon, som da var bibliotekar ved det kongelige bibliotek, og der tilbrakte han all sin ledige tid med studier av gamle greske manuskripter. 

### Jesuitt
I Orléans ble han diakonviet og gitt et kannikprebende. I 1603 ble han lektor ved universitetet i Bourges, men fratrådte to år etter for å slutte seg til Jesu selskap (jesuittordenen).

Etter to år i Bourges vendte han tilbake til Paris, og innledet korrespondanse med Fronton du Duc, som redigerte en utgivelse av Johannes Chrysostomos' verker. I 1605 ble han jesuitt, underviste i retorikk i Reims (1609), La Flèche (1613), og ved Collège de Clermont (1618). I siste periode begynte han å korrespondere med biskopen av Orléans, Gabriel de Laubépine (Albaspinaeus), om oldkirkens første år. 

Fra 1622 underviste han i positiv teologi i 22 år og forlot Frankrike bare ved to anledninger: først i 1629 for å undervise i kirkehistorie i Madrid etter invitasjon fra kong Filip IV; annen gang i 1639 for å bli kardinal i Roma der pave Urban VIII etterspurte hans tjenester. 

Som 60-åring innstilte han sitt virke som lærer, men fortsatte som bibliotekar (han hadde overtatt etter Fronton du Duc  i 1623), og viet resten av sitt liv til sitt storverk *Dogmata theologica*. 

Han døde i Paris.

## Verker
**De doctrina temporum*. 2 Bde. Paris 1627
**Uranologion*. Paris 1630
**Tabulae chronologicae regum, dynastiarum, urbium, rerum Virorumque illustrium*. Paris 1628

Et utdrag, *Rationarium temporum* (først Paris 1633), var lenge benyttet som lærebok for særlig jesuittenes skolers historieundervisning.

## Litteratur
* Michael Hofmann: *Theologie, Dogma und Dogmenentwicklung im theologischen Werk Denis Petau’s. Mit einem biographischen und einem bibliographischen Anhang.* Lang, Bern u.&nbsp;a. 1976, ISBN 3-261-01715-5.
* Franz Stanonik: *Dionysius Petavius. Ein Beitrag zur Gelehrten-Geschichte des XVII. Jahrhunderts.* Graz 1876.
* P. di Rosa: *Denis Petau e la cronologia.* In: *Archivum historicum Societatis Iesu 29.* 1960, S. 3–54.
* Andreas Kamp: *Vom Paläolithikum zur Postmoderne – Die Genese unseres Epochen-Systems.* Bd. I: *Von den Anfängen bis zum Ausgang des 17. Jahrhunderts.* Amsterdam/Philadelphia 2010, S. 175&nbsp;ff. u. 218&nbsp;ff.

## Referanser


## Eksterne lenker
*
Gabriel Daniel

**Gabriel Daniel** (født 8. februar 1649 i Rouen, død 23. juni 1728 i Paris) var en fransk historiker og jesuitt.

Daniel var først lærer i Rennes, og ble senere bibliotekar i Paris og fikk som sådan tittelen *Frankrikes historiograf*. 

Daniel lå i heftig polemikk med Blaise Pascal med flere i teologiske og filosofiske spørsmål.  Av hans historiske arbeider er *Histoire de France* (3 bind, 1713) og *Histoire de la milice francaise* (2 bind, 1721) de mest kjente.

## Referanser
Gabriel Baborier

**Gabriel Barborier** (født 1663 i bispedømmet Vienne i Frankrike, død 1727 i Kanton i Kina) var en fransk kinamisjonær tilhørende jesuittordenen. Han fro ut til Østen fra Brest i 1681 og kom til slutt til Kanton i 1698. Han virket i Fujian og deretter i Shanxi. Under 1724-forfølgelsen måtte han søke eksil i Kanton, der han viet seg til arbeidet for barn. Han døde der i 1727.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
## Se også
*Liste over kinamisjonærer tilhørende jesuittordenen
Alia Saeed Mohammed

**Alia Saeed Mohammed** (født 18. mai 1991) er en etiopiskfødt emiratarabiske friidrettsutøver som konkurrerer i langdistanseløp. Hun representerte landet sitt i VM i friidrett 2015 i Beijing, der hun ble nummer 25 på 10 000 meter.

## Referanser

## Eksterne lenker
*
Hanna Platitsyna

**Hanna Platitsyna** (født 1987) er en ukrainsk friidrettsutøver som konkurrerer i hekkeløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 100 meter hekk.

## Referanser


## Eksterne lenker
*
Wegner

**Wegner** er et etternavn og kan vise til flere personer og slekter, bl.a.
*Wegner (slekt fra Königsberg), en norsk slekt, herunder bl.a.
**Benjamin Wegner, industrimann
**Johan Ludwig Wegner, trelasthandler og byfogd
**George Wegner, høyesterettsadvokat
**Benjamin Wegner d.y., amtmann og politimester
**Rolf B. Wegner (1898–1986), politimester og dommer
**Rolf B. Wegner, politimester
**Jens-Sveinung Wegner, dommer
**Olga Thinn født Wegner, kvinnesakskvinne
*Hans J. Wegner, dansk møbeldesigner
Le Normand de Bretteville

**Le Normand de Bretteville** er en fransk normannisk adelsslekt. Familiens opprinnelige navn er *Le Normand*, men i nyere tid brukes også navnet *Bretteville* alene.

Slekten stammer fra Normandie, der ridderen Jean Le Normand nevnes i 1470. Slekten var herrer til Bretteville, Trassepied, Bossy og Tertre, og slektens adelskap ble bekreftet av normanniske domstoler i 1593, 1603 og 1629, og av den franske kongemakten i 1605, 1641 og 1699. Jacques Le Normand leide herskapet Bretteville i 1636 og familien overtok herskapet formelt i 1679.

Marki Louis Claude le Normand de Bretteville (1744–1835) forlot Frankrike under den franske revolusjon, ble generalmajor i dansk tjeneste og ble naturalisert som dansk-norsk adelsmann i 1804. Han var gift med Catherine-Thérèse Vedastine van den Driesch og har en rekke etterkommere i Danmark og Norge. Hans tredje sønn, skatteoppkrever i Paris og Brest Charles Eugène le Normand de Bretteville (1782–1854), kom til Norge i 1799, og var far til statsminister Christian Zetlitz Bretteville (1800–1871). Louis Claudes datter Louise-Joséphine var hoffdame for prinsesse Vilhelmine Caroline av Danmark.

## Referanser